Postul: TVR 1

Perioada: 20 martie − 20 aprilie 2009

	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia

	TVR 1
	21.III 13,16
	De la Est la Vest (Bogdan Chirieac)
	„Investiţiile private […] vor fi la sfârşitul zilei asumate de guvern, de stat, ceea ce nu aşa am înţeles noi capitalismul.”
	„Investiţiile private […] vor fi la sfârşitul zilei asumate de guvern, de stat, ceea ce nu am înţeles noi prin capitalism.”
	Sintaxă: anacolut.

	TVR 1
	21.III 13,36
	De la Est la Vest (Bogdan Chirieac)
	„din punct de vedere al investiţiilor”
	„din punctul de vedere al investiţiilor”
	Sintaxă: genitivul cere forma articulată a substantivului regent, aici inclus într‑o locuţiune prepoziţională.

	TVR 1
	21.III 13,42
	De la Est la Vest (Bogdan Chirieac)
	„domnul Dăianu vroia să intervină”
	„domnul Dăianu voia să intervină”
	Morfologie: forma de imperfect vroia este hibridă, rezultată din contaminarea imperfectului verbului a voi – voia cu imperfectul lui a vrea – vrea.

	TVR 1
	21.III 14,02
	Jurnalul TVR (titrare)
	„prim vicepreşedinte”
	„prim-vicepreşedinte”
	Ortografie: cuvântul compus indicat se scrie cu cratimă.

	TVR 1
	21.III 14,06
	Jurnalul TVR (Mădălina Vintilă)
	„au furat banii din casieră”
	„au furat banii din casierie”
	Lexic: s-a înlocuit un cuvânt cu alt cuvânt din aceeaşi familie lexicală.  

	TVR 1
	21.III 14,23
	Ne vedem la TVR! (Marina Almăşan Socaciu)
	„dar, în schimb, am găsit un manual”
	„dar/în schimb, am găsit un manual”
	Semantică: pleonasm.

	TVR 1
	21.III 14,37
	Ne vedem la TVR! (Marina Almăşan Socaciu)
	„jurnalist cu ştate vechi”
	„jurnalist cu state vechi”
	Ortoepie: Grupul consonantic iniţial se pronunţă şi se scrie st, nu şt. Greşeala apare de două ori.

	TVR 1
	21.III 15,00
	Ne vedem la TVR! (Marina Almăşan Socaciu)
	„dumneavoastră, ca şi cadru didactic”
	„dumneavoastră, în calitate de cadru didactic”
	Sintaxă: şi este parazitar; cacofonia se putea evita prin folosirea în locul lui ca a unui sinonim precum în calitate de.

	TVR 1
	22.III

19,09
	Jurnalul TVR (titrare)
	„comisar şef”
	„comisar-şef”
	Vezi supra.

	TVR 1
	22.III

19,13
	Jurnalul TVR (titrare)
	„Ce facem cu banii”
	„Ce facem cu banii?”
	Punctuaţie: interogaţia trebuia marcată prin semnul întrebării. 

	TVR 1
	22.III

19,19
	Jurnalul TVR (titrare)
	„prim ministru”
	„prim-ministru”
	Vezi supra.

	TVR 1
	22.III

19,45;

23.III

07,43
	Jurnalul TVR Sport
	„fairplay la maxim”
	„fairplay la maximum”
	Morfologie: forma corectă a locuţiunii adverbiale este la maximum (aceasta conţine adverbul maximum, nu adjectivul maxim).

	TVR 1
	23.III

19,04
	Jurnalul TVR (reporteră)
	„salariul de merit pe care guvernul vroia să-l elimine”
	„salariul de merit pe care guvernul voia să-l elimine”
	Vezi supra.

	TVR 1
	24.III

19,18
	Jurnalul TVR (titrare)
	„prim ministru al României”
	„prim-ministru al României”
	Vezi supra.

	TVR 1
	24.III 19,49
	Jurnalul TVR Sport (voce)
	„maxim doisprezece milioane de euro”
	„maximum douăsprezece milioane de euro”
	Morfologie: în acest context trebuia folosit adverbul maximum, nu adjectivul maxim (ca în punctaj maxim). 

	TVR 1
	24.III 19,49
	Jurnalul TVR Sport (voce)
	„maxim doisprezece milioane de euro”
	„maximum douăsprezece milioane de euro”
	Sintaxă: trebuia făcut acordul între substantivul neutru milioane şi adjectivul numeral doisprezece. 

	TVR 1
	26.III 12,41
	Miezul zilei (Iuliana Marciuc)
	„Ţi-ar place acest lucru?”
	„Ţi-ar plăcea acest lucru?”
	Morfologie: infinitivul verbului, care intră în structura condiţionalului prezent este a plăcea.

	TVR 1
	26.III 13,04
	Miezul zilei (Iuliana Marciuc)
	„ [nu-i place fotbalul] datorită a ceea ce vede pe stadioane”
	„ [nu-i place fotbalul] din cauza a ceea ce vede pe stadioane”
	Semantică: într-un context conotat negativ, se foloseşte locuţiunea prepoziţională din cauza. 

	TVR 1
	27.III 12,54
	Miezul zilei (Leonard Miron)
	„nişte reguli care trebuiesc respectate”
	„nişte reguli care trebuie respectate”
	Morfologie: verbul a trebui la indicativ prezent are o singură formă (la plural la fel ca la singular): trebuie.

	TVR 1
	27.III 12,57
	Miezul zilei (Leonard Miron)
	„unde vom încerca şi noi să fim acolo”
	„unde vom încerca şi noi să fim”
	Sintaxă, semantică: adverbul substitut acolo este superfluu. 

	TVR 1
	27.III 13,02
	Miezul zilei (Leonard Miron)
	„din punct de vedere al dimensiunii”
	„din punctul de vedere al dimensiunii”
	Vezi supra. 

	TVR 1
	28.III 14,08
	Jurnalul TVR (Liviu Iurea, voce)
	„vizavi de această regiune”
	„faţă de această regiune”
	Semantică: locuţiunea vizavi de se foloseşte cu sens locativ, nu cu sens relaţional. Greşeala apare de două ori.

	TVR 1
	28.III 14,31
	Ne vedem la TVR! (Marina Almăşan Socaciu)
	„chiar vroiam să vă întreb”
	„chiar voiam să vă întreb”
	Vezi supra.


	TVR 1
	28.III 14,44
	Ne vedem la TVR! (Marina Almăşan Socaciu)
	„această stare de nemulţumire pe care practic noi ne-o şi creem”
	„această stare de nemulţumire pe care practic noi ne-o şi ne-o creăm”
	Morfologie: sufixul verbului a crea la indicativ prezent, persoana I, numărul plural este -ă (ca în lucrăm).



	TVR 1
	28.III 14,45
	Ne vedem la TVR! (Marina Almăşan Socaciu)
	„din punct de vedere al ştirilor pozitive şi negative”
	„din punctul de vedere al ştirilor pozitive şi negative”
	Vezi supra.

	TVR 1
	28.III 15,53
	Ne vedem la TVR! (Marina Almăşan Socaciu)
	„vroiam să spun”
	„voiam să spun”
	Vezi supra.

	TVR 1
	30.III 08,16
	Trezirea la apel (Mihai Cioceanu)
	„Credeţi-mă!”
	„Credeţi-mă!”
	Morfologie: forma de imperativ a verbelor este omonimă cu cea de la indicativ prezent, prin urmare, accentul este pe radical, nu pe sufix.

	TVR 1
	30.III 08,23
	Trezirea la apel (Mihai Cioceanu)
	„Eu vroiam să vă întreb...”
	„Eu voiam să vă întreb...”
	Vezi supra.

	TVR 1
	31.III 20,15
	Telejurnal (titrare)
	„Ministrul de interne”
	„Ministrul de Interne”
	Ortografie: numele ministerului se scrie cu majusculă.

	TVR 1
	31.III 20,20
	Telejurnal (titrare)
	„prim ministru”
	„prim-ministru”
	Vezi supra.

	TVR 1
	31.III 21,11,

21,24
	Ediţie specială (titrare)
	„prim ministru”
	„prim-ministru”
	Vezi supra.

	TVR 1
	31.III 21,17
	Ediţie specială (Mihai Rădulescu)
	„spuneţi-ne ce garanţie avem”
	„spuneţi-ne ce garanţie avem”
	Vezi supra.

	TVR 1
	1.IV

 20,29
	Telejurnal (titrare)
	„De exemplu un deţinut care are o activitate […]”
	„De exemplu, un deţinut care are o activitate […]”
	Punctuaţie: după gruparea de exemplu, se pune virgulă.

	TVR 1
	02.IV 07,40
	Trezirea la apel (Mihai Cioceanu)
	„Aşteaptă în antecameră!”
	„Aşteaptă în anticameră!”
	Lexic: forma corectă a cuvântului conţine elementul anti.



	TVR 1
	02.IV 08,10

20,28
	Telejurnal (titrare)
	„Dacă dintr-o dată ai fi înconjurată de străini […]”
	„Dacă dintr-odată ai fi înconjurată de străini [...]”
	Ortografie: locuţiunea adverbială dintr‑odată conţine adverbul odată, scris într-un cuvânt; adverbul odată a fost confundat cu numeralul adverbial o dată.

	TVR 1
	02.IV 08,19
	Trezirea la apel (Anca Artimon)
	„Sportul nu va lipsi şi el”
	„Sportul nu va lipsi nici el”
	Semantică: semiadverbului cumulativ şi din construcţiile afirmative îi corespunde nici într-un context negativ. 

	TVR 1
	3.IV

14,05
	Telejurnal
(reporter)
	„Va ajunge la instanţa superioară undeva mâine şi se va da o decizie undeva luni”
	„Va ajunge la instanţa superioară mâine şi se va da o decizie luni”
	Semantică: este improprie folosirea adverbului de loc undeva pentru a exprima o aproximare temporală.

	TVR 1
	3.IV

14,07
	Telejurnal
(voce)
	„În alte şapte locaţii din Bucureşti şi Ilfov”
	„În alte şapte locuri din Bucureşti şi Ilfov”
	Semantică: substantivul locaţie are sensul de „închiriere”, nu sensul de loc cu care este folosit în context.

	TVR 1
	3.IV

20,31
	Telejurnal
(titlu)
	„Prezentator Tema zilei”
	«Prezentator „Tema zilei”» /

Prezentator Tema zilei
	Punctuaţie: ar fi trebuit ca titlul emisiunii să fie pus între ghilimele sau marcat prin caractere italice.

	TVR 1
	3.IV

20,56
	Telejurnal,

Meteo

(prezentator)
	„Ajungem şi în Moldova, unde aici soarele va fi generos”
	„Ajungem şi în Moldova, unde soarele va fi generos”
	Semantică, sintaxă: au fost folosite două adverbe de loc unul după altul, unul relativ (unde) şi unul anaforic (aici); alăturarea lor este pleonastică, ambele având rolul de a relua referinţa substantivului Moldova;

	TVR 1
	5.IV

20,47
	Telejurnal
(voce)
	„Locaţia, una neobişnuită pentru trupele româneşti, a atras mii de turişti la Bâlea Lac” 
	„Locul (de desfăşurare a spectacolului), unul neobişnuit pentru trupele româneşti, a atras mii de turişti la Bâlea Lac”
	Vezi supra. 

	TVR 1
	6.IV

14,09
	Telejurnal
(prezentatoare)
	„Discuţiile pe Codul Civil trenează deocamdată în comisii”
	„Discuţiile pe marginea Codului Civil trenează deocamdată în comisii”
	Sintaxă, semantică: utilizare improprie a prepoziţiei pe, folosită pentru a introduce un circumstanţial de relaţie.

	TVR 1
	6.IV

14,11
	Telejurnal

	„Seismul a avut o magnitudine de 6,2” – prezentatoare
…6,3 – pe ecran, în subtitlu
	–
	Semantică: nepotrivire între textul citit şi cel scris pe ecran.

	TVR 1
	6.IV

14,21
	Telejurnal
(titlu)
	„După week-end”
	„După weekend”
	Ortografie: substantivul weekend se scrie fără cratimă (ca un cuvânt simplu, nu compus), cf. DOOM.

	TVR 1
	9.IV

14,24
	Telejurnal
(subtitlu)
	„Viitoare axă de transport are nevoie de unificarea regulilor de navigaţie”
	„Viitoarea axă de transport are nevoie de unificarea regulilor de navigaţie”
	Sintaxă, tehnoredactare: adjectivul viitoare trebuia să fie urmat de articolul definit enclitic -a, fiind plasat înaintea substantivului pe care îl determină; (iar substantivul axă trebuie să fie articulat, deoarece se află în poziţia de subiect).

	TVR 1
	9.IV

14,34
	Telejurnal
(subtitlu)
	„Ultima oră: Piţurcă demis!”
	„Ultima oră: Piţurcă, demis!”
	Punctuaţie: când lipseşte verbul a fi (copulativ sau auxiliar pentru diateza pasivă), trebuie să fie utilizată virgula între subiect (Piţurcă) şi numele predicativ sau participiul pasiv (demis).

	TVR 1
	9.IV

20,14
	Telejurnal
(subtitlu)
	„ministrul afacerilor externe”
	„ministrul Afacerilor Externe”
	Ortografie: numele instituţiilor se scriu cu majuscule.

	TVR 1
	9.IV

20,16
	Telejurnal
(M. Constanti-nescu)
	„Aceste reţineri a celor care au participat la proteste…”
	„Aceste reţineri ale celor care au participat la proteste…”
	Sintaxă: dezacordul articolului genitival; antecedentul acestuia este substantivul reţineri, feminin, plural.

	TVR 1
	9.IV

20,30
	Telejurnal
(S. Burtea)
	„vroiam”
	„voiam”
	Morfologie: formele de imperfect vroiam, vroiai etc., cu -r-, sunt neliterare, hibride; ele apar prin suprapunerea formelor voiam, voiai etc. (verbul a voi) cu formele verbului a vrea.

	TVR 1
	9.IV

20,38
	Telejurnal
(S. Burtea)
	„un subiect care voiam să-l abordăm”
	„un subiect pe care voiam să-l abordăm”
	Sintaxă: pronumele relativ care cu funcţia sintactică de complement direct trebuie să fie însoţit de prepoziţia-morfem pe.

	TVR 1
	9.IV

20,48
	Telejurnal
(subtitlu)
	«“Zilele regelui”, ultimul roman al lui Filip Florian apare în aprilie, în Ungaria»
	«„Zilele regelui”, ultimul roman al lui Filip Florian, apare în aprilie, în Ungaria»
	Punctuaţie: 

1) ar fi trebuit să fie utilizate ghilimelele româneşti, care sunt plasate jos (la începutul secvenţei citate) şi sus (la sfârşitul secvenţei citate);

2) apoziţia (ultimul roman al lui Filip Florian) nu a fost încadrată de virgule.

	TVR 1
	10.IV

14,06
	Telejurnal
(citat scris pe ecran)
	„professionalism”

„journalism”

„a retras ilegal licenţă de emisie”
	„profesionalism”

„jurnalism”

„a retras ilegal licenţa de emisie”
	Tehnoredactare: greşeli de tehnoredactare în textul afişat pe ecran, probabil din cauza grabei, a neatenţiei.

	TVR 1
	10.IV

14,20
	Telejurnal
(voce)
	«pe aripile unei revoluţii numită „a trandafirilor”»
	«pe aripile unei revoluţii numite „a trandafirilor”»
	Sintaxă: dezacord în caz între adjectivul participial şi substantivul determinat; la feminin singular, forma de genitiv singular este omonimă cu cea de plural (numite).

	TVR 1
	10.IV

14,41
	Telejurnal,

Meteo

(voce)
	[Dobrogea]
	[Dobrogea]
	Ortoepie: accentuare greşită; conform DOOM, substantivul propriu Dobrogea se accentuează pe prima silabă.

	TVR 1
	11.IV

11,00
	Zon@ IT

(Dan Cadar)


	„mai puţin familiarizat în upgradarea computerului”
	„mai puţin familiarizat cu upgradarea computerului”
	Sintaxă: utilizare greşită a prepoziţiei; se spune familiarizat cu ceva, nu familiarizat în ceva.

	TVR 1
	11.IV

14.04
	Telejurnal
(prezentator)
	„Comisia Europeană cere ca în linie cu angajamentele asumate de…”
	„Comisia Europeană cere ca potrivit cu angajamentele asumate de…”
	Semantică: utilizarea improprie a sintagmei în linie cu…; aceasta reprezintă un calc după eng. in line with („potrivit cu, în acord cu”); a fost tradusă cuvânt cu cuvânt expresia din engleză, fără să se ţină seamă de faptul că în română nu există expresia sau locuţiune în linie cu, pentru a exprima conformitatea.

	TVR 1
	11.IV

14,06
	Telejurnal
(prezentator)
	[răgbi]
	[ragbi]
	Ortoepie: pronunţare greşită (cf. DOOM).

	TVR 1
	11.IV

14,07
	Telejurnal
(subtitlu)
	„summit-ul”
	„summitul”
	Ortografie: potrivit DOOM, articolul sau desinenţa de plural nu se despart prin cratimă de substantivul summit; se despart prin cratimă de desinenţă sau articol doar substantivele împrumutate care nu au o terminaţie specifică cuvintelor româneşti (ex. talk-show).

	TVR 1 
	11.IV

14,08
	Telejurnal
(voce)
	„momentele răstignirii, pătimirii şi a morţii lui Iisus pe cruce”
	„momentele răstignirii, pătimirii şi al morţii lui Iisus pe cruce”
	Sintaxă: dezacordul articolului genitival al; antecedentul acestuia este substantivul neutru momentele.

	TVR 1
	11.IV

20,14
	Telejurnal
(reporter)
	„conferirea post-mortem al ordinului naţional”
	„conferirea post-mortem a ordinului naţional”
	Sintaxă: dezacordul articolului genitival; acesta trebuia să fie acordat cu antecedentul său, conferirea, nu cu substantivul în genitiv (ordinului).

	TVR 1
	11.IV

20,26
	Telejurnal
(subtitlu)
	„La Ciocăneşti, Suceava a început Festivalul Naţional al Ouălor Încondeiate”
	„La Ciocăneşti, Suceava, a început Festivalul Naţional al Ouălor Încondeiate”
	Punctuaţie: apoziţia trebuie să fie încadrată de virgule.

	TVR 1
	11.IV

20,33
	Telejurnal
(Cătălin Sava)
	„Vom reveni pe taxa forfetară. Vreau să mă întorc la dumneavoastră, domnule…”
	„Vom reveni la taxa forfetară. Vreau să mă întorc la dumneavoastră, domnule…”
	Sintaxă: utilizare greşită a prepoziţiei; se spune a reveni la, a reveni asupra, nu a reveni pe (un subiect).

	TVR 1
	12.IV

20,09
	Telejurnal
(voce)
	„o firmă de crewing din Ovidiu”
	„o firmă de recrutare (pentru echipajele navale) din Ovidiu”
	Lexic: termenul din limba engleză nu este înregistrat în DEX (sau în alte dicţionare consultate, cf. dexonline.ro); ar fi trebuit să fie evitat termenul sau să fie dată şi traducerea sa în română, având în vedere că nu este un cuvânt uzual, pe care să îl cunoască şi cei care nu ştiu limba engleză.

	TVR 1
	13.IV

20,09
	Telejurnal
(subtitlu)
	„Fostul preşedinte al Comisiei Centrale a Arbitrilor Ion Crăciunescu susţine că se aştepta la o astfel de anchetă”
	„Fostul preşedinte al Comisiei Centrale a Arbitrilor, Ion Crăciunescu, susţine că se aştepta la o astfel de anchetă”
	Punctuaţie: apoziţia trebuia să fie încadrată de virgule.

	TVR 1
	13.IV

20,10
	Telejurnal
(subtitlu)
	„Prin telefon Dinu Gheorghe”
	„Prin telefon, Dinu Gheorghe”
	Punctuaţie: ar fi trebuit folosită virgula, care indică elipsa unui verb.

	TVR 1
	13.IV

20,12
	Telejurnal
(Doru Dendiu)
	„ultimile semnale”
	„ultimele semnale”
	Morfologie: a fost folosită forma de masculin în locul celei de feminin; adjectivul ultim are patru forme, nu trei; la plural, femininul este diferenţiat de masculin (ultime vs. ultimi).

	TVR 1
	13.IV

20,17
	Telejurnal
(reporter)
	„De partea sindicaliştilor s-a primit şi o veste bună, şi anume preşedintele şi-a asumat rolul de…”
	„Sindicaliştii au primit şi o veste bună, şi anume preşedintele şi-a asumat rolul de…”
	Sintaxă: formularea este greoaie, fiind inutil complicată prin folosirea unei sintagme prepoziţionale şi a unui reflexiv pasiv impersonal, în locul unei structuri cu subiect şi predicat.

	TVR 1
	14.IV

14,25
	Telejurnal
(voce)
	„descindere în forţă în nu mai puţin de nouă locaţii din Bucureşti şi din…”
	„descindere în forţă în nu mai puţin de nouă locuri din Bucureşti şi din…”
	Vezi supra.

	TVR 1
	14.IV

20,26
	Telejurnal
(subtitlu)
	„Mministerul Educaţiei” 
	„Ministerul Educaţiei”
	Tehnoredactare: greşeală de tehnoredactare.

	TVR 1
	16.IV

7,33
	Trezirea la apel

(Cristina Soare)


	„rămâne încă capricioasă”
	„rămâne capricioasă”
	Stilistică: cacofonie.

Semantică: a rămâne încă este un pleonasm.

	TVR 1
	16.IV

08,04
	Telejurnal
(subtitlu)
	„Un grup de suporteri dinamovişti a atacat în trafic, câţiva fani ai echipei adverse.”
	„Un grup de suporteri dinamovişti a atacat, în trafic, câţiva fani ai echipei adverse.”

sau
„Un grup de suporteri dinamovişti a  atacat în trafic câţiva fani ai echipei adverse.”
	Punctuaţie: în context, circumstanţialul de loc poate fi încadrat de virgule sau nu, dar este incorect ca virgula să fie utilizată doar după sau înainte de circumstanţial (pentru că astfel apare o virgulă între predicat şi complementul direct, ceea ce este greşit).

	TVR 1
	16.IV

08,07
	Telejurnal
(voce)
	„nişte softuri IT care se găsesc pe internet”
	„nişte softuri care se găsesc pe internet”
	Semantică: pleonasm; substantivul soft se foloseşte doar în informatică, în domeniul IT, deci soft IT este un pleonasm.

	TVR 1
	16.IV

20,05
	Telejurnal
(subtitlu)
	„revansism”
	„revanşism”
	Ortografie: lipsa diacriticelor.


RECOMANDĂRI:

„Orădenii rămân în continuare lideri” (TVR 1, Jurnalul TVR, Sport, 22.III, 19,59; 23.III, 07,46); recomandat: „Orădenii rămân lideri”

„la orele 15” (TVR 1, Jurnalul TVR, 28.III, 14,12); recomandat: „la ora 15”

„Nu vă opriţi din a semesa” (TVR 1, Ne vedem la TVR!, 28.III, 15,12); recomandat: „Nu vă opriţi să trimiteţi sms-uri”

„Scrieţi textul pe sms” (TVR 1, Ne vedem la TVR!, 28.III, 15,31); recomandat: „Scrieţi textul într-un sms”

„va putea să semeseze” (TVR 1, Ne vedem la TVR!, 28.III, 15,31); recomandat: „va putea să trimită sms-uri” 

„Vă invităm să rămâneţi în continuare alături de noi ” (TVR 1, Trezirea la apel, 01.IV, 08,19); recomandat: „Vă invităm să rămâneţi alături de noi ”

«Submarin “pe uscat”» (TVR1, Telejurnal , 3.IV, 14,27); recomandat: «Submarin „pe uscat”»

«sunt declarate “pericol public”» (TVR1, Telejurnal, 9.IV, 14,16); recomandat: «sunt declarate „pericol public”»

„imediat după Paşti” (TVR1, Telejurnal, 10.IV, 14,15); recomandat: „imediat după Paşte”

„credincioşii catolici se pregătesc de Paşti” (TVR1, Telejurnal, 10.IV, 14,23); recomandat: „credincioşii catolici se pregătesc de Paşte”

“Tricourile roşii” (TVR1, Telejurnal, 11.IV, 14,07); recomandat: „Tricourile roşii” 

“M.S. Curie” (TVR1, Telejurnal, 11.IV, 20,19); recomandat: „M.S. Curie”

«emisiunea “Ne vedem la TVR”» (TVR1, Telejurnal, 11.IV, 20,20); recomandat: «emisiunea „Ne vedem la TVR”»

„în ziua de Paşti” (TVR1, Telejurnal, Meteo, 11.IV, 20,21), recomandat: „în ziua de Paşte”

„Obiceiuri de Paşti”, „Acasă, de Paşti”, „pentru a fi alături de cei dragi de Paşti” (TVR1, Telejurnal, 11.IV, 20,26-20,28); recomandat: „Obiceiuri de Paşte”, „Acasă, de Paşte”, „pentru a fi alături de cei dragi de Paşte”

“Viermele problematic” (TVR1, Telejurnal, 11.IV, 20,41); recomandat: „Viermele problematic”

«Tactica “Bruxelles-ul e de vină” » (TVR1, Telejurnal, 12.IV, 20,25); recomandat: «Tactica „Bruxelles-ul e de vină”»

„masa de Paşti” (TVR1, Telejurnal, 12.IV, 20,30); recomandat: „masa de Paşte”

„Universitatea de Medicină şi Farmacie Carol Davila, Universitatea Alexandru Ioan Cuza, Iaşi” (Telejurnal, 13.IV, 20,23): recomandat: «Universitatea de Medicină şi Farmacie „Carol Davila”, Universitatea „Alexandru Ioan Cuza”, Iaşi»

“Discursul lui Traian Băsescu este un exemplu de revanşism statal” (TVR1, Telejurnal, 16.IV, 08,01); recomandat: „Discursul lui Traian Băsescu este un exemplu de revanşism statal”

